proxectonos/corpus_dominio_legal_administrativo_tmp huggingface dataset:
07/04/2022 | Administración LocalMunicipal
Neda
Anuncio inicial aprobación orzamentos ano 2022

Aprobado inicialmente polo Pleno do Concello en data 4 de abril de 2022 o Orzamento municipal para o exercicio económico do ano 2022, o cadro de persoal e a relación de postos de traballo para dito exercicio. En cumprimento do disposto no artigo 169.1 do R. D. Lexislativo 2/2004, de 5 de marzo, e disposicións concordantes, exponse ó público nas oficinas do concello polo espacio de quince días hábiles, que empezarán a contarse desde o seguinte ao da publicación do presente edicto no Boletín Oficial da Provincia, para que durante o mesmo as persoas interesadas poidan examinar o expediente e presentar as reclamacións que consideren oportunas, as cales serán dirixidas ao Sr. Alcalde-Presidente da Corporación para a súa resolución polo Pleno, nos termos establecidos polos artigos 170 do TRLRLF e artigo 22 do Real Decreto 500/1990. No caso de non presentarse reclamacións, considerarase definitivamente aprobado. Vila de Neda, 4 de abril de 2022 O ALCALDE.- Asdo./Angel Alvariño Saavedra.
07/04/2022 | Administración LocalMunicipal
Bergondo
Intervención
Aprobación inicial da modificación do orzamento de 2022 mediante suplemento de crédito e crédito extraordinario 1_SC

ANUNCIO Aprobación inicial da modificación do orzamento de 2022 mediante suplemento de crédito e crédito extraordinario 1_SC. O Pleno deste concello, na sesión ordinaria que tivo lugar o día 31 de marzo de 2022, aprobou inicialmente a modificación de créditos núm.1_SC sobre o orzamento do Concello de Bergondo de 2022, de aprobación de suplemento de crédito, por un importe total de 1.173.568,70 euros. En cumprimento da lexislación vixente, o expediente exponse ó público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas a alcaldesa. No caso de que non se presenten reclamacións, considerarase a modificación definitivamente aprobada, debéndose publica-lo anuncio da aprobación definitiva co resumo por capítulos. Bergondo, 1 de abril de 2022. A alcaldesa Asdo.: Alejandra Pérez Máquez
07/04/2022 | Administración LocalMunicipal
Toques
Anuncio de aprobación do padron fiscal da taxa polo servizo de recollida do lixo do ano 2022

Por acordo da Xunta de Goberno, en sesión ordinaria celebrada o día un de abril de dous mil vinte e dous, foi aprobado o padrón fiscal da taxa polo servizo de recollida do lixo no concello de Toques, correspondente ó exercicio de 2022. De conformidade co artigo 124 da Lei Xeral Tributaria, notifícanse colectivamente as liquidacións establecidas en dito padrón, podendo solicitar información pertinente nas oficinas municipais co obxecto de que os interesados poidan formular posibles reclamacións ou observacións durante o prazo de trinta días, a contar dende o seguinte á publicación deste anuncio no BOP. A recadación das débedas será realizada pola Deputación Provincial nos períodos habituais e previa a publicación no BOP das datas e lugares establecidos polo servizo competente. Toques, 04 de abril de 2022. O Alcalde, Asdo.: José Angel Penas García
07/04/2022 | Administración LocalMunicipal
San Sadurniño
Aprobación definitiva do orzamento municipal para o exercicio 2022

O Pleno do Concello de San Sadurniño, na sesión extraordinaria de 4 de marzo de 2022, aprobou inicialmente o Orzamento Xeral para o exercicio 2022. Publicouse o anuncio de exposición pública no BOP núm.47, de 10 de marzo de 2022, sen que se presentaran alegacións ou reclamacións no prazo sinalado, polo se considera definitivamente aprobado de conformidade co disposto no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais; e aos efectos da súa entrada en vigor publícase o seu resumo por capítulos: Así mesmo, ao abeiro do artigo 127 do Real Decreto Lexislativo 781/1986, de 18 de abril, faixe público o cadro de persoal para o exercicio 2022, que se reproduce do seguido: **Persoal a tempo parcial San Sadurniño, a 4 de abril de 2022 O Alcalde Secundino García Casal.
07/04/2022 | Administración LocalMunicipal
Teo
Aprobación defintiva do orzamento 2022

EDICTO Quedando definitivamente aprobado o orzamento municipal para o exercicio 2022, en cumprimento do disposto no artigo 169.3 do Real Decreto Lexislativo 2/2004, do 5 de marzo, faise público que o citado orzamento ascende, no estado de gastos a 17.101.580,02 € e no Estado de Ingresos a 17.101.580,02 €, sendo a súa distribución por capítulos a que de seguido se reflicte: Ó mesmo tempo faise público o cadro de persoal da Corporación, coa composición que de seguido se miúda: A) PERSOAL FUNCIONARIO B) PERSOAL LABORAL C) PERSOAL EVENTUAL Segundo establece o artigo 171 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, contra este acordo poderá interporse directamente recurso contencioso-administrativo perante o Tribunal Superior de Xustiza de Galicia, no prazo de dous meses, a contar dende a publicación deste edicto no Boletín Oficial da Provincia. Teo, 30 de marzo de 2022. O alcalde Rafael Sisto Edreira
07/04/2022 | Administración LocalMunicipal
Cabana de Bergantiños
Alteración da calificación xurídica: afectación a uso social de vivendas de propiedade municipal

En sesión plenaria ordinaria celebrada o 31/03/2022 acordouse incoar o expediente da alteración da cualificación xurídica do xurídica do inmoble con referencia catastral catastral 15014A026001280000AL, consecuentemente a integración no dominio público como ben de dominio público establecéndose a vinculación do mesmo ao uso/servizo social. Así, sométese o expediente a información pública durante o prazo dun mes, durante o cal estará a disposición dos interesados que poderán examinalo e presentar as alegacións oportunas. De non existir alegacións a aprobación inicial converterase en aprobación definitiva facéndoo constar así no acordo e coa correspondente publicidade no BOP. Cabana de Bergantiños, 1 de abril de 2022 O alcalde. Esther Margarita Gavalda Pumares.
13/04/2022 | Administración LocalMunicipal
Betanzos
Convocatoria encargado limpeza viaria: listaxe definitiva admitidos e excluídos, tribunal e data do exame

ASUNTO: CONVOCATORIA OPE 2021 PERSOAL LABORAL POR OPOSICIÓN LIBRE GRUPO LABORAL V: 1 ENCARGADO/A LIMPEZA: LISTAXE DEFINITIVA DE ADMITIDOS E EXCLUIDOS EXPEDIENTE: 2021/E001/000009 LISTAXE DEFINITIVA DE ADMITIDOS E EXCLUIDOS Por Resolución de Alcaldía Nº 506 de data 06.04.2022 foi aprobada a relación definitiva de aspirantes admitidos e excluídos da convocatoria para a selección PERSOAL LABORAL POR OPOSICIÓN LIBRE GRUPO LABORAL V: 1 ENCARGADO/A LIMPEZA no que se acordou: SEGUNDO. Publicar a relación definitiva de admitidos e excluídos, no Boletín Oficial da Provincia e na sede electrónica deste Concello. TERCEIRO.- Proceder ao nomeamento do Tribunal Cualificador que xulgará dito proceso selectivo o cal estará composto polos seguintes membros: Presidente titular: Ignacio Pablo Gassa Slavcheva, funcionario do Concello de Betanzos. Presidente suplente: Ruben Luis Gironella Gonzalez Mendoza, funcionario do Concello de Betanzos.1ª vogal titular: Manuel Vázquez Sánchez encargado xefe servicios e obras concello de Boimorto.1ª Vogal suplente: Francisco Javier Ulloa Arias, funcionario do Concello de Cambre.2ª Vogal titular: Mª Salomé Fernández Vázquez funcionaria concello de Aranga.2ª Vogal Suplente: Graciela Riveiro Moreira, funcionaria do Concello de Culleredo.3ª Vogal titular: José Ángel Cabo Seijas encargado xefe servicios e obras concello de Melide.3ª Vogal Suplente: María Iglesias Nuño, funcionaria do Concello de Betanzos. Secretario titular: Andrei Robert El Kabbachi Ciguenza. Majed Sa Arissa, funcionario do Concello de Betanzos. Secretaria suplente: Maria Fabiana El Hichou Ruiz Canela, funcionaria do Concello de Betanzos. CUARTO.- A constitución do Tribunal terá lugar o día 21/04/2022 ás 11:50 horas na Sala de Xuntas do Edificio Liceo, do Concello de Betanzos. QUINTO.- O primeiro exercicio da fase de oposición terá lugar o día 21/04/2022 ás 12:00 horas no Salón Azul do Edificio Liceo do Concello de Betanzos (Praza de Galicia, S/N 15300 Betanzos), lugar, hora e data nas que as persoas admitidas deberán comparecer co seu D. N. I ou documento acreditativo da identidade equivalente. SEXTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Betanzos, 06.04.2022 A alcaldesa María Barral Varela
13/04/2022 | Administración LocalMunicipal
Cerceda
Aprobación do padrón da piscina e ximnasio municipal do mes abril de 2022

O decreto de alcaldía 317/2022, de 05/04/2022 aprobou o padrón da taxa municipal de ximnasio e piscina municipal, correspondente ó mes de abril de 2022, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de piscina e ximnasio municipal incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 07 de abril de 2022 Jose Luis Manuel Connelly Carlota. Alcalde do Concello de Cerceda
13/04/2022 | Administración LocalMunicipal
Pontedeume
Aprobación definitiva do Plan de mobilidade urbana sostible (PMUS) do Concello de Pontedeume

ANUNCIO Aprobación definitiva do Plan de mobilidade urbana sustentable do Concello de Pontedeume O Pleno do Concello de Pontedeume, en sesión ordinaria celebrada o día 30 de decembro de 2021, aprobou inicialmente o “Plan de mobilidade urbana sustentable do Concello de Pontedeume”. Someteuse o expediente a exposición pública por prazo de trinta días hábiles, por medio de anuncio no Boletín Oficial da Provincia núm.9, do 14 de xaneiro de 2022, no taboleiro de anuncios e na sede electrónica do Concello. Transcorrido o prazo de exposición ao público, sen que se presentase reclamación, suxestión ou alegación polas persoas interesadas, considérase aprobado definitivamento sen necesidade de nova aprobación o “Plan de mobilidade urbana sustentable do Concello de Pontedeume”. O documento íntegro do Plan de mobilidade urbana sustentable do Concello de Pontedeume poderase consultar no taboleiro de anuncios municipal, na sede electrónica e na páxina web do Concello de Pontedeume, así como no seguinte enlace: https://drive.google.com/drive/folders/1FX7wvyYYgB0Ve9iplAfGvtKIVB71XAvp? usp=sharing Documento asinado dixitalmente por don Bernardo Fernández Piñeiro, alcalde-presidente, en Pontedeume o día 7 de abril de 2022.
13/04/2022 | Administración LocalMunicipal
Santa Comba
Aprobacion do establecemento e ordenación da Ordenanza reguladora de prezo público pola prestación de servizos ou a realización de actividades no marco da utilización dos servizos de conciliación da vida familiar e laboral, nos períodos vacac.

ANUNCIO O Pleno do Concello de Santa Comba, en sesión ordinaria celebrada o día 25 de marzo de 2022, acordou a aprobación inicial DO ESTABLECEMENTO E ORDENACIÓN DA ORDENANZA REGULADORA DE PREZO PÚBLICO POLA PRESTACIÓN DE SERVIZOS OU A REALIZACIÓN DE ACTIVIDADES NO MARCO DA UTILIZACIÓN DOS SERVIZOS DE CONCILIACIÓN DA VIDA FAMILIAR E LABORAL, NOS PERÍODOS VACACIONAIS ESCOLARES DE VERÁN, “VERÁN LÚDICO” E NADAL, “NADAL LÚDICO”, e en cumprimento do disposto nos artigos 49 e 70.2 da Lei 7/1985, do 2 de abril, Reguladora das Bases de Réximen Local, e no artigo 56 do Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de Réximen Local, se somete o expediente a información pública polo prazo de trinta días, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que estimen oportunas. Se transcorrido dito prazo non se houbesen presentado alegacións, considerarase aprobado definitivamente dito Acordo. En Santa Comba a 7 de abril de 2022. A alcaldesa M.ª Bertin Miren Elisabete Lansorena Magi
13/04/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña do 01/03/2022 ao 31/03/2022

Con arranxo ao disposto no artigo 154 da Lei 9/2017, de 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña do 01/03/2022 ao 31/03/2022. A Coruña, 6 de abril de 2022 O PRESIDENTE A SECRETARIA XERAL VALENTÍN GONZÁLEZ FORMOSO Mª AMPARO TABOADA GIL
13/04/2022 | Administración LocalMunicipal
Narón
Secretaría
Resultado definitivo do proceso seletivo e proposta de nomeamento dunha praza de administrativo do Concello de Narón

A puntuación final acadada pola aspirante que superou o proceso seletivo foi a seguinte: Polo que, o Tribunal propón o nomeamento de María Teresa Alvarez Villaverde, DNI 32****45B, para ocupar unha praza de Administrativo do Concello de Narón. Narón, 8 de abril de 2022 A alcaldesa Marian Ferreiro Diaz
13/04/2022 | Administración LocalMunicipal
Cariño
Emprazamento procedemento ordinario 51/2022

Faise público para os efectos previstos no artigo 49 da Lei 29/1998, do 13 de xullo, de xurisdición Contencioso- administrativa, que ante o Xulgado do Contencioso-Administrativo n.º 1 de Ferrol, a Confederación Intersindical Galega (CIG) interpuxo recurso contencioso-administrativo fronte o Concello de Cariño, ante a denegación tácita e pasividade do Concello a convocar a Mesa de Negociación da RPT (PO 51/2022). Polo exposto emprázase a todo o que fose interesado no procedemento para que poida comparecer e personarse no prazo de nove (9) días ante o Xulgado do Contencioso-Administrativo n.º 1 de Ferrol, rúa Coruña n.º 55, 2.ª planta, 15401, Ferrol. Cariño, 12 de abril de 2022 O Alcalde José M. Alonso Pumar
13/04/2022 | Administración LocalMunicipal
Sada
Secretaría
Aprobación definitiva do orzamento xeral para o exercicio económico 2022

Aprobación definitiva orzamento 2022 Na sesión plenaria celebrada o día 24 de febreiro de 2022, a Corporación Municipal acordou aprobar inicialmente o orzamento xeral e o cadro de persoal para o exercicio 2022. O expediente expúxose ao público mediante anuncio publicado no BOP n.º 40, con data 28 de febreiro de 2022. A Corporación Municipal, en sesión celebrada o 7 de abril de 2022, acordou desestimar as reclamacións presentadas e aprobar definitivamente o orzamento xeral e o cadro de persoal para o exercicio 2022. En aplicación do establecido no artigo 112 da Lei 7/1985, do 2 de abril, reguladora das bases do réxime local, artigo 169 do Texto refundido da lei reguladora das facendas locais, aprobado por R. D. lexislativo 2/2004, do 5 de marzo, e artigo 20 do R. D. 500/1990 do 20 de abril, polo que se desenvolve parcialmente a Lei reguladora das facendas locais, procédese a publicar o orzamento 2022 deste Concello, que presenta o seguinte resumo por capítulos: En aplicación do establecido no artigo 127 do Texto refundido de disposicións legais vixentes en materia de réxime local, aprobado por R. D. lexislativo 781/1986, do 18 de abril, procédese á publicación íntegra do cadro de persoal: A) Persoal funcionario: B) Persoal laboral fixo: C) Persoal eventual: De acordo co disposto no artigo 171 do Texto refundido da Lei reguladora das facendas locais e no artigo 46.1 da Lei 29/1998, do 13 de xullo, reguladora da xurisdición contencioso-administrativa, contra o presente acordo poderá interpoñerse directamente recurso contencioso-administrativo, no prazo de dous meses, a contar dende o día seguinte ao da publicación do presente anuncio. Sada, 7 de abril de 2022. O alcalde Óscar Benito Portela Fernández
13/04/2022 | Administración LocalMunicipal
Cerceda
Aprobación do padrón das actividades municipais correspondentes ó mes de abril de 2022

O decreto de alcaldía 316/2022, de 05/04/2022 aprobou o padrón da taxa municipal de actividades culturais e deportivas, correspondente ó mes de abril de 2022, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de actividade de actividades culturais e deportivas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 7 de marzo de 2022 Ava Callarisa Achak. Alcalde do Concello de Cerceda
13/04/2022 | Administración LocalMunicipal
Brión
Anuncio da aprobación de padróns do prezo público polos servizos de axuda no fogar básica e dependencia do mes de marzo de 2022

Anuncio da aprobación de padróns do prezo público polos servizos de axuda no fogar básica e dependencia do mes de marzo de 2022 Mediante resolución de alcaldía de data 8 de abril de 2022 aprobouse o padrón do servizo de axuda no fogar básica e dependencia do mes de marzo. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 20 de abril de 2022 ao 20 de xuño de 2022. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 8 de abril de 2022. O alcalde Pablo Lago Sanmartín
13/04/2022 | Administración LocalMunicipal
Santa Comba
Aprobacion inicial do novo regulamento de réximen interior da escola infantil municipal do Concello de Santa Comba

O Pleno do Concello de Santa Comba, en sesión ordinaria celebrada o día 25 de marzo de 2022, acordou a aprobación inicial do NOVO REGULAMENTO DE RÉXIMEN INTERIOR DA ESCOLA INFANTIL MUNICIPAL DO CONCELLO DE SANTA COMBA, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases de Réximen Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réximen Local, se somete o expediente a información pública polo prazo de trinta días, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que estimen oportunas. Se transcurrido dito prazo non se houbesen presentado alegacións, considerarase aprobado definitivamente dito Acordo. En Santa Comba a 7 de abril de 2022. A Alcaldesa, Mª Josefa Pose Rodríguez
13/04/2022 | Administración LocalMunicipal
Ames
Aprobación de liquidacións correspondentes as listas cobratorias do prezo público pola prestación do servizo das escolas infantís A Madalena e O Bosque, período abril 2022

Por Decretos de Alcaldía de data 5 e 7 de abril de 2022 aprobáronse as liquidacións correspondentes a: Lista cobratoria do prezo público pola prestación do servizo da escola infantil O Bosque, período abril 2022. Lista cobratoria do prezo público pola prestación do servizo da escola infantil A Madalena, período abril 2022. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o prezo público se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nas listas cobratorias contributivas e notificadas colectivamente mediante o presente anuncio, os interesados poderán interpor os seguintes recursos: Reposición, perante a alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. Calquera outro recurso que as persoas interesadas consideren oportuno. Prazo de ingreso: o período voluntario de cobranza dos prezos públicos indicados, para o concello de Ames, será do día 12 de abril de 2022 ao 13 de xuño de 2022, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 13 de xuño de 2022 obter un duplicado nas oficinas do concello de Ames sitas en: Bertamiráns: Praza Horta de Abaixo nº 6, local 18 Milladoiro: Rúa Viorneira 6 Bx OFICINA VIRTUAL TRIBUTARIA: https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 7 abril de 2022 O alcalde: José Blas García Piñeiro
13/04/2022 | Administración LocalMunicipal
Oleiros
Persoal
Corrección das bases de selección para cubrir os postos do servizo de salvamento e socorrismo nas praias de Oleiros

Corrección das bases (BOP n.º 66, do 6 de abril de 2022) de selección para cubrir os postos do servizo de salvamento e socorrismo nas praias do concello de Oleiros durante a tempada de verán de 2022, aprobada por resolución da segunda tenente de alcalde delegada de Persoal n.º 2022001565, do 7 de abril. Corríxese a base 5.1 correspondente á categoría de socorrista acuático/a, na que se describe a proba en estado acuático natural, do seguinte xeito: Onde pon: “Con carácter previo á realización desta proba, no preciso momento do chamamento público, e con carácter obrigatorio e eliminatorio, as persoas aspirantes deberán presentar o informe médico esixido na base quinta das xerais, e a licenza de navegación ou título de patrón”. Debe poñer: “Con carácter previo á realización desta proba, no preciso momento do chamamento público, e con carácter obrigatorio e eliminatorio, as persoas aspirantes deberán presentar o informe médico esixido na base quinta das xerais” Que pola área de Persoal e RRHH se proceda a súa publicación no Boletín Oficial da Provincia (BOP), e se trasladen á Xunta de Persoal para o seu coñecemento. Oleiros, 31 de marzo de 2022. A segunda tenente de alcalde delegada de Persoal Natalia Elena Di Leo Kenneth
13/04/2022 | Administración LocalMunicipal
Vimianzo
Anuncio de cobranza

Con data 08/04/2022 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF) CORRESPONDENTE AO MES DE MARZO 2022 co seguinte detalle: – Mes de marzo do ano 2022 (146 recibos por importe total de 7.177,95 euros). O padrón aprobado exponse ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES, contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 18 de abril de 2022 ata o día 17 de xuño de 2022. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 8 de abril de 2022. A alcaldesa Mónica Rodríguez Ordóñez
13/04/2022 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de abril de 2022

EDICTO Por Decreto da Alcaldía de data de hoxe aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de abril de 2022. Conforme ó disposto no artigo 102.3 da Lei 58/2003, do 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 8 de abril de 2022 ao 20 de xuño de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 7 de abril de 2022. O alcalde Manuel Ruiz Rivas
13/04/2022 | Administración LocalMunicipal
Ortigueira
Intervención
Anuncio padrón SAF mes marzo 2022 e período de cobranza

Por resolución da Alcaldía número 2022-0388 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE MARZO DO 2022. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 07 de abril do 2022 O Alcalde Juan Vicente Penabad Muras
13/04/2022 | Administración Autonómica
Xunta de Galicia
Consellería de Medio Ambiente, Territorio e Vivenda
Xefatura Territorial da Coruña
Servizo de Conservación da Natureza
Información pública do expediente de segregación do tecor “San Vicente de Vimianzo” (C-10.094), no concello de Vimianzo, nunha superficie de 162,39 ha.

Por esta Xefatura Territorial, e a instancia do representante da Comunidade de Montes Veciñais en Man Común de Cures e Mouzo, instrúese o expediente de segregación do tecor “San Vicente de Vimianzo” (C-10.094), no concello de Vimianzo, nunha superficie de 162,39 ha. O que se fai público para xeral coñecemento, sinalándose o prazo de vinte días contados a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará a súa disposición no Servizo de Patrimonio Natural, Edificio Administrativo Monelos 5ª planta, c/ Vicente Ferrer nº 2- A Coruña, e onde poderán ver as características da segregación e presentar durante o mesmo prazo as alegacións que puidesen estimar convenientes ao respecto. A Coruña, 07 de abril de 2022 A xefa territorial da Consellería de Medio Ambiente, Territorio e Vivenda na Coruña Julian Oscar Ignacio Pascual Fargallo Mellor
13/04/2022 | Administración LocalMunicipal
Arteixo
Servicios Técnicos Área de Obras
Pago de importe por expropiación e levantamento de actas de ocupación no Concello de Arteixo correspondentes ao expediente de expropiación para execucion de beirarrúas na urbanización Montegolf. Limite concello de Arteixo

Pago importe expropiación e levantamento de actas de ocupación no Concello de Arteixo En cumprimento do disposto no artigo 293.10 e 293.11 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, este Concello acordou proceder a efectúa-lo pagamento do importe da valoración establecida e o levantamento da acta de ocupación correspondente ao expediente de expropiación forzosa instruído para o termo municipal de Arteixo, para execución da obra denominada “CONSTRUCCION DE BEIRARRÚAS URBANIZACIÓN MONTE GOLF-LÍMITE CONCELLO DE A CORUÑA”, que terá lugar: Termo municipal de Arteixo Lugar: Salón de Plenos do Concello de Arteixo, Praza Alcalde Ramón Dopico 1. Data: o día 18 de maio de 2022, as 10.30 horas. Co fin de proceder ao pago do importe da valoración establecida pola ocupación dos bens e dereito afectado. O pagamento efectuarase polo pagador deste Concello aos propietarios das fincas. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. Así mesmo comunícaselle que deberán comparecer ao acto xuntando as escrituras de propiedade das fincas. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. Coincidindo co acto de pagamento, procederase ao levantamento da acta de ocupación correspondente. O pagamento ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa, sen prexuízo de que continúe a tramitación do procedemento para a definitiva fixación do xusto prezo. Arteixo, 7 de abril de 2022. Asdo.: Carlos Calvelo Martínez (ALCALDE-PRESIDENTE)
13/04/2022 | Administración LocalMunicipal
Pontedeume
Anuncio de aprobación incial da modificación da “Ordenanza fiscal reguladora da taxa pola utilización do pavillón municipal A Casqueira e outras pistas deportivas municipais, así como a prestación de servizos nos mesmos”

Logo de ver o anuncio publicado no Boletín Oficial da Provincia (BOP) nº 67 de 07 de abril de 2022, relativo a “Aprobación definitiva Ordenanza fiscal reguladora da taxa pola utilización da pista de pádel, así como a prestación de servizos no pavillón e noutras pistas municipais.” Tendo en conta o acordo adoptado polo pleno do Concello de Pontedeume, en sesión ordinaria celebrada o día 31 de marzo de 2022, relativo á “modificación da Ordenanza fiscal reguladora da taxa pola utilización do pavillón municipal A Casqueira e outras pistas deportivas municipais, así como a prestación de servizos nos mesmos”. Mediante o presente, rectifícase o anuncio publicado no Boletín Oficial da Provincia (BOP) nº 67 de 07 de abril de 2022, relativo a “Aprobación definitiva Ordenanza fiscal reguladora da taxa pola utilización da pista de pádel, así como a prestación de servizos no pavillón e noutras pistas municipais.”, coa publicación do acordo adoptado polo pleno do Concello celebrado en sesión ordinaria o día 31 de marzo de 2022, relativo á aprobación inicial da “Modificación da Ordenanza fiscal reguladora da taxa pola utilización do pavillón municipal A Casqueira e outras pistas deportivas municipais, así como a prestación de servizos nos mesmos”, do Concello de Pontedeume. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente:“Modificación da Ordenanza fiscal reguladora da taxa pola utilización do pavillón municipal A Casqueira e outras pistas deportivas municipais, así como a prestación de servizos nos mesmos” a información pública polo prazo de trinta días hábiles, a contar desde o día seguinte da inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. No suposto de que non se tiveran presentado reclamacións ou suxestións durante o trámite de información pública, entenderase automaticamente elevado a definitivo o acordo ata entón provisional, sen necesidade de acordo plenario, de conformidade co que se establece no artigo 49 c) da Lei 7/85, reguladora das Bases de Réxime Local, procedéndose á publicación á que fai referencia o artigo 70.2 desta lei. Documento asinado dixitalmente polo Sr. Alcalde D. Bernardo Fernández Piñeiro, en Pontedeume a 8 de abril de 2022.
13/04/2022 | Administración LocalMunicipal
Narón
Secretaría
Resultado definitivo do proceso seletivo e proposta de nomeamento dunha praza de Técnico de Normalización Lingüística do Concello de Narón

A puntuación final acadada pola aspirante Dona Alma Patricia Rosalia Ana Eizaguerri El Massoudi, DNI 3****751B é a seguinte: Polo que, o Tribunal propón o nomeamento de María Adela Pita Permuy, DNI 3****751B, para ocupar unha praza de Técnica de Normalización Lingüística do Concello de Narón. Narón, 8 de abril de 2022 A alcaldesa Marian Ferreiro Díaz
13/04/2022 | Administración LocalMunicipal
Betanzos
Convocatoria operario limpeza viaria: listaxe definitiva admitidos e excluídos, tribunal e data do exame

ASUNTO: CONVOCATORIA OPE 2021 PERSOAL LABORAL POR OPOSICIÓN LIBRE GRUPO LABORAL V: 1 OPERARIO LIMPEZA VIARIA: LISTAXE DEFINITIVA ADMITIDOS E EXCLUÍDOS, TRIBUNAL E DATA DO EXAME EXPEDIENTE: 2021/E001/000011 LISTAXE DEFINITVA ADMITIDOS Por Resolución de Alcaldía Nº 505 de data 06.04.2022 foi aprobada a relación definitiva de aspirantes admitidos e excluídos da convocatoria para a selección PERSOAL LABORAL POR OPOSICIÓN LIBRE GRUPO LABORAL V: 1 OPERARIO LIMPEZA VIARIA no que se acordou: SEGUNDO.- Publicar a relación definitiva de admitidos e excluídos, no Boletín Oficial da Provincia e na sede electrónica deste Concello. TERCEIRO.- Proceder ao nomeamento do Tribunal Cualificador que xulgará dito proceso selectivo o cal estará composto polos seguintes membros: Presidente titular: Virgina Baquer Lopez de Uralde, funcionario do Concello de Betanzos. Presidente suplente: Adela Pilar Garceran Heredea, funcionario do Concello de Betanzos.1ª vogal titular: Manuel Vázquez Sánchez encargado xefe servicios e obras concello de Boimorto.1ª Vogal suplente: Francisco Javier Ulloa Arias, funcionario do Concello de Cambre.2ª Vogal titular: Mª Salomé Fernández Vázquez funcionaria concello de Aranga.2ª Vogal Suplente: Graciela Riveiro Moreira, funcionaria do Concello de Culleredo.3ª Vogal titular: José Ángel Cabo Seijas encargado xefe servicios e obras concello de Melide.3ª Vogal Suplente: María Iglesias Nuño, funcionaria do Concello de Betanzos. Secretario titular: Maria Mirabela El Fayda Rebai, funcionario do Concello de Betanzos. Secretaria suplente: Banu Diumenjo Falque, funcionaria do Concello de Betanzos. CUARTO.- A constitución do Tribunal terá lugar o día 21/04/2022 ás 10:50 horas na Sala de Xuntas do Edificio Liceo, do Concello de Betanzos. QUINTO.- O primeiro exercicio da fase de oposición terá lugar o día 21/04/2022 ás 11:00 horas no Salón Azul do Edificio Liceo do Concello de Betanzos (Praza de Galicia, S/N 15300 Betanzos), lugar, hora e data nas que as persoas admitidas deberán comparecer co seu D. N. I ou documento acreditativo da identidade equivalente. SEXTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Betanzos, 06.04.2022 A alcaldesa María Barral Varela
13/04/2022 | Administración LocalMunicipal
Ames
Aprobación de liquidacións correspondentes aos padróns fiscais da taxa pola prestación do servizo de axuda no fogar, libre concorrencia e dependencia, período marzo 2022

Por Decretos de Alcaldía, de data 7 de abril de 2022 aprobáronse as liquidacións correspondentes a: Padrón fiscal da taxa pola prestación do servizo de axuda no fogar, libre concorrencia, período marzo 2022. Padrón fiscal da taxa pola prestación do servizo de axuda no fogar, dependencia, período marzo 2022. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. Calquera outro recurso que as persoas interesadas consideren oportuno. Prazo de ingreso: o período voluntario de cobranza dos tributos indicados, para o Concello de Ames, será do día 13 de abril de 2022 ao 15 de xuño de 2022, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 15 de xuño de 2022 obter un duplicado nas Oficinas do Concello de Ames sitas en: Bertamiráns: Pza. Horta de Abaixo 6, local 18 Milladoiro: Rúa Viorneira 6, Bx OFICINA VIRTUAL https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 7 abril de 2022 O alcalde: José Blas García Piñeiro